**Balatonvilágos Község Önkormányzata**

**Polgármester**

8171 BALATONVILÁGOS, CSÓK ISTVÁN SÉTÁNY 38. TELEFON +36 88 480845 FAX: +36 88 480845

Az előterjesztés törvényességi

szempontból megfelelő.

Siófok, 2022. május

**dr. Boda Zsuzsanna**

jegyző

**SZÓBELI**

**E L Ő T E R J E S Z T É S**

**Balatonvilágos Község Önkormányzat Képviselő-testületének**

**2023. május 23-ai ülésére**

**Tárgy:** Gazdasági Ellátó és Vagyongazdálkodó Szervezet által szabad kapacitás terhére vállalt tevékenységek díjtételeinek módosítása

**Előterjesztő:** Takács Károly polgármester

**Előkészítette:** Siófoki Közös Önkormányzati Hivatal Balatonvilágosi Kirendeltsége

**Tisztelt Képviselő-testület!**

A 2020. évi költségvetés I. fordulós tárgyalása során felmerült igényeknek megfelelően a képviselő-testület 50/2020. (II. 24.) számú határozatával állapította meg a szabad kapacitás terhére vállalt egyes tevékenységek jelenleg is alkalmazott díjtételeit. Az új díjmegállapítás előzményeként jeleztük, hogy a GEVSZ által az önkormányzat új önköltség számítási szabályzatának megfelelően kalkulált összegekben kerülnek meghatározásra a díjak. Az intézmény által készített kalkulációk alapján a díjtételek megállapítására 2020. március 1. napjától alábbiak szerint került sor:

1. a konténeres hulladékszállítás díját 35.433,- Ft + áfa, összesen 45.000 Ft/forduló összegben,

2. a zöldhulladék lerakóhely igénybevételének díját 1.969 Ft/m3 + áfa, összesen 2.500,- Ft/m3 összegben,

3. kultúrház terem használatának biztosítása 1.663,- Ft/ óra+ áfa, összesen 2.112,- Ft/óra

4. Bobcat bérlet 7.480 + áfa, összesen 9.500,- Ft/óra.

A képviselő-testület áprilisi ülésén felmerült a kultúrház igénybevétel térítésmentessé tétele egyes esetekben, mely azonban az intézményeink gazdasági vezető és jogász kollégákkal folytatott egyeztetések alapján több okból sem volna célszerű döntés.

Egyrészt ezek a költségek önköltségek, tehát a felmerülő kiadások akkor is jelen vannak, ha térítésmentesen biztosítjuk a termet. Másrészt az egyes események jellegükből adódóan tudnak komoly gondokat okozni, amikre sajnos volt példa, ennek egyfajta gátját is szolgálja a díjfizetési kötelezettség. A döntés óta eltelt 2 évben jelentősen megemelkedtek a költségek, ezért a díjak átkalkulálásra szorulnak – azonban mint tudjuk, egyelőre nem emelhetőek kormánydöntés miatt.

A fentiek miatt a határozat módosítását javasolom oly módon, hogy az önkormányzat dolgozói és családjuk részére, mintegy munkáltatói méltányosságként biztosíthatja a Polgármester a teremhasználatot családi események céljára. A kaució megfizetés természetesen ebben az esetben is feltétel.

A lenti határozati javaslat tartalmazza a díjtételek kiegészítését a díjmentes munkáltatói lehetőséggel, a polgármester és az intézményvezető felkérését a döntés szerinti intézkedések megtételére.

Kérem a képviselő-testületet az előterjesztés megvitatására, az alábbi határozati javaslat elfogadására.

Balatonvilágos, 2022. május 20.

 Takács Károly

 polgármester

**Határozati javaslat**

Balatonvilágos Község Önkormányzat Képviselő-testülete az Önkormányzat Gazdasági Ellátó és Vagyongazdálkodó Szervezete által szabad kapacitás terhére vállalt tevékenységek díjai tárgyában hozott döntését a határozat E) pontja szerint kiegészíti, és kiegészítés szerint módosítja az 50/2020.(II.24.) számú határozatát, mely a módosítást követően az alábbi díjtételeket tartalmazza:

A) a konténeres hulladékszállítás díját 35.433,- Ft + áfa, összesen 45.000 Ft/forduló összegben,

B) a zöldhulladék lerakóhely igénybevételének díját 1.969 Ft/m3 + áfa, összesen 2.500,- Ft/m3 összegben, az egyszeri lerakható mennyiség nagyságát 1,5 m3-ben határozza meg,

C) Bobcat bérlet 7.480+ áfa, összesen 9.500,- Ft/óra

D) kultúrház terem használatának biztosítása 1.663,- Ft/ óra+ áfa, összesen 2.112,- Ft/óra, az E) pont szerinti kivételekkel;

E) kultúrház terem használatának biztosítása díjmentes az önkormányzat és intézményeinek munkavállalói részére családi rendezvények lebonyolítása esetén.

A képviselő-testület felkéri a Polgármestert és az Önkormányzat Gazdasági Ellátó és Vagyongazdálkodó Szervezete Intézményvezetőjét a díjtételek alkalmazására.

Felelős: Takács Károly polgármester, Kovács Tamás intézményvezető

Határidő: 2022. május 25./ illetve folyamatosan